b'\n_START_ARTICLE_\nLuottolimiitti\n_START_PARAGRAPH_\nLuottolimiitti on pankin tarjoama rahoitussopimus, jossa yritys saa nostaa luottoa sovittuun enimm\xc3\xa4ism\xc3\xa4\xc3\xa4r\xc3\xa4\xc3\xa4n asti. Luottolimiitti voi olla my\xc3\xb6s niin kutsuttu valmiusluottolimiitti (engl. revolving line of credit tai revolving credit facility), jossa yritys saa k\xc3\xa4ytt\xc3\xa4\xc3\xa4 luottoa nostaen ja takaisinmaksaen sit\xc3\xa4 joustavasti. Luottolimiittisopimuksella on yleens\xc3\xa4 p\xc3\xa4\xc3\xa4ttymisp\xc3\xa4iv\xc3\xa4, esimerkiksi Oriolan luottolimiitti p\xc3\xa4\xc3\xa4ttyy viisi vuotta sopimuksen solmimisesta. Luottolimiitteihin liittyy kovenantteja, jotka voivat esimerkiksi liitty\xc3\xa4 nettovelan ja k\xc3\xa4ytt\xc3\xb6katteen suhteeseen sek\xc3\xa4 nettovelkaantumisasteeseen.'